તિરુપતિ મંદિરમાં હવે બધા ભક્તો સરખા, કોઈને VIP ટ્રીટમેન્ટ નહિ મળે | No More Vip Treatment In Tirupati Balaji Temple - India News | I Am Gujarat
Gujarati News India તિરુપતિ મંદિરમાં હવે બધા ભક્તો સરખા, કોઈને VIP ટ્રીટમેન્ટ નહિ મળે
તિરુપતિ મંદિરમાં હવે બધા ભક્તો સરખા, કોઈને VIP ટ્રીટમેન્ટ નહિ મળે
Published: Mar 16, 2019 10:42 am IST
1/4તિરુપતિના ટ્ર્સ્ટીઓનો નિર્ણયઃ
તિરુપતિ બાલાજી મંદિરમાં VIP ટ્રીટમેન્ટ મેળવતા ભક્તોને હવે હતાશા થઈ શકે છે. હવે મંદિરમાં VIP દર્શન બંધ થવાના છે. તિરુમાલા તિરુપતિ દેવસ્થાનમ એડમિનિસ્ટ્રેશને નક્કી કર્યું છે કે VIP દર્શન બંધ કરાશે અને કોઈ ભક્ત VIP દર્શનની માંગ કરશે તો તેને પ્રોત્સાહન આપવામાં નહિ આવે. આ નિર્ણય લોકસભા 2019ની તારીખો જાહેર થઈ પછી લેવામાં આવ્યો હતો.
2/4કડક અમલ થશેઃ
આ નવો નિયમ હવે એકદમ કડક રીતે અમલમાં મૂકવામાં આવશે. જો મહેમાનો કે નેતાઓના પ્રતિનિધિઓ પણ VIP દર્શનની વિનંતિ કરશે તો તેમને હવા નહિ આપવામાં આવે. મંદિરની ઓથોરિટીએ મંદિરના પરિસરમાં કોઈપણ પ્રકારના રાજકીય નિવેદનો ન કરવા પણ વિનંતિ કરી છે.
3/4સેલેબ્સ અને નેતાઓ લે છે મુલાકાતઃ
ઉલ્લેખનીય છે કે તિરુપતિ મંદિરમાં સેલિબ્રિટી અને મોટા મોટા નેતાઓ અવારનવાર દર્શન માટે જાય છે. રોજના 50,000 જેટલા ભક્તો અહીં દર્શન કરવા માટે આવે છે. તેઓ દર્શન માટે ટિકિટ ખરીદી શકે છે. બુકિંગ એક દિવસ એડવાન્સમાં કરી શકાય. વધુમાં વધુ 10 દિવસ એડવાન્સમાં બુકિંગ કરી શકાય.
4/4દિવ્યાંગો, વરિષ્ઠ નાગરિકો માટે ખાસ વ્યવસ્થાઃ
તિરુમાલા તિરુપતિ દેવસ્થાનમના મેનેજમેન્ટે દિવ્યાંગો અને વરિષ્ઠ નાગરિકો માટે વિશેષ વ્યવસ્થા કરી છે. આ બે કેટેગરીના લોકો માટે સ્પેશિયલ ગેટ છે અને તેમને બે ટાઈમ સ્લોટ એલોટ કરવામાં આવ્યા છે. તિરુપતિ મંદિર આખા દેશનું સૌથી પ્રખ્યાત મંદિર છે.